钦定古今图书集成/明伦汇编/氏族典/第277卷 > 王宗茂
## 钦定古今图书集成/明伦汇编/氏族典/第277卷 > 王宗茂

按《明外史王宗茂传》：“宗茂，字时育，京山人。父桥，广东
布政使。从父格，太仆卿。宗茂登嘉靖二十六年进士，
授行人。三十一年，擢南京御史。劾严嵩负国之罪，八
疏至，通政司赵文华密以示嵩，嵩预为地，遂以诬诋
大臣，谪平阳县丞。到官半岁，以母忧归。嵩无以释憾，
夺其父桥官。桥竟愤悒卒。嵩罢相之月，宗茂亦卒。”